ངོས་ནས་ད་ལམ་སོག་ཡུལ་དང༌།སྦལ་ཌིག་རྒྱལ་ཁབ་ཁགསྦལ་གྷ་རི་ཡ་བཅས་ལ་བློ་ཡུལ་ནས་ནམ་ཡང་བརྗེད་དཀའ་བའི་བལྟ་སྐོར་འཚམས་འདྲི་བྱས་མ་ཐག་ཡིན་ཞིང༌།ལོ་བཅུ་ཕྲག་མང་པོའི་རིང་རང་དབང་བྲལ་བའི་མི་མང་ས་ཡ་མང་པོ་ད་ཆ་རང་དབང་བདེ་སྐྱིད་ལ་ལོངས་སུ་སྤྱོད་བཞིན་ཡོད་པ་མཐོང་བས་ངོས་རང་དགའ་ཚོར་ཆེན་པོ་བྱུང༌།ཁོང་ཚོའི་རྒྱལ་ཁ་དེས་འགྲོ་བ་མིའི་རང་དབང་གི་འདུན་པ་རྣམས་དུས་ཡུན་རིང་ཐུང་ཇི་འདྲ་ཞིག་དང༌།མནར་གཅོད་ཀྱི་དཀའ་སྡུག་ཚབས་ཆེ་ཇི་འདྲ་ཞིག་བྱུང་རུང་མཐར་རྒྱལ་ཁ་ཐོབ་རྒྱུ་ཡིན་པའི་ར་འཕྲོད་གསལ་པོ་བྱས་ཡོད།གལ་ཆེ་བ་ཞིག་ལ་དེ་ལྟ་བུའི་ཡོང་ངེས་ཀྱི་འགྱུར་བ་དེ་ནི་དྲག་རྩུབ་ཐབས་ལམ་མ་བརྒྱུད་པར་བསྒྲུབ་ཐུབ་པ་ཞིག་ཡིན།